Kunun tsamiya dai daya ne daga abincin bahaushe a kasar hausa wanda akasari aka fi amfani da shi ko in ce aka fi shan sa da zarar hantsi ya dubi ludayi lokacin walaha (hantsi) mafi lokuta yayin aikin gona, bikin aure, suna kai har ma da makwalla-makwalla. Kunun tsamiya dai abin sha ne mai kauri wanda ake yin sa da garin gero, tsamiya da tafasasshen ruwa.Ana yi masa gaya ta hanyar kwaba garin yayi dan tauri-tauri sai a jefa cikin tafasasshen ruwan nan. bayan an kwaba garin da jikakken ruwan tsamiya sai a zuba shi a masaki (kwarya-babba) a dama shi ruwa-ruwa kauri-kauri sai a kawo wannan tafasasshen ruwan na kan wuta a zuba a cikin damamman garin nan mai ruwan tsamiya sai a juya da babban ludayi za a ga yayi kauri kirtib. Shi yasa bahaushe ya ke masa take da cewa kunu na tsula tsafin mata.. https://www.yaurimedia.com.ng/2019/01/gero-gargajiyance-b.html https://www.muryarhausa24.com.ng/2019/10/karanta-jerin-abincin-hausawa-kafin-zuwan-yar-thailand-kafin-zuwan-shinkafa-yar-kasashen-waje-girke-girken-gargajiya-sunayen-abincin-gargajiya-abincin-zamani-filin-girke-girke-abincin-zamani-filin-girke-girke.html https://cookpad.com/ng/recipes/6557695-kunun-tsamiyatamarind-pap https://www.rumbunilimi.com.ng/AbinciKunu.html#gsc.tab=0